Mukula-teatteri esittää: KESÄLEIRI Tervetuloa Kurjalan kesäleirille, jota Linda-täti ja rouva Adele vetävät jo vuosien kokemuksella. Huonoksi onneksi kolmas ohjaajista on sairastunut ja avuksi tarvitaan Tarja lapsineen. Tänä vuonna kaikki ei mene muutenkaan aivan suunnitelmien mukaan ja tarvitaan ainakin pari kuorittua perunaa, pienimuotoinen kapina ja rutkasti käsidesiä ennen kuin leirillä alkaa olla toden teolla hauskaa! Tervetuloa Mukula-teatterin esityksiin Keskikylän nuorisoseurantalo Harjulaan (Hulkontie 10) pe 11.8. klo 18 (ensi-ilta) la 12.8. klo 15 ja 17 Esitys on maksuton ja esitysten ajan Harjulasta on myös kahvilatoimintaa! Esitykseen mahtuu 120 henkilöä, tulemalla ajoissa varmistat paikkasi. Perjantaina ennen ensi-iltaa Keskikylän maneesilla Keppari-iltapäivä: https://aukusti.fi/keppari-iltapaiva/ Kesäleirin käsikirjoitus ja rooleissa: Aino-Matilda Toppari, Aliisa Saarela, Alina Valkama, Veera Valkama, Emma Huhtala, Hertta Hietaharju, Iiris Saha, Mimosa Saha, Olivia Kulmala, Inka Kuja-Kanto, Jenny Kuja-Kanto, Milja Haanpää, Sara Kettula-Pihlaja, Sara Saarela. Ohjaus, käsikirjoitus ja dramatisointi: Eeva Saha Lavastus ja puvustus: Mukula-teatteri Tuottaja: Päivi Oksanen Mukula-teatterin löydät myös Facebookista!
Tervetuloa Kurjalan kesäleirille! Esitykset Jalasjärvellä, Keskikylän Harjulassa pe 11.8. klo 18 (ensi-ilta) ja la 12.8. klo 15 & 17
Minivampyyrit ovat rakentaneet kirjaston pihalle temppuradan haasteineen. Tule näyttämään taitosi! Luvassa myös katuliiduilla piirtelyä ja pieni osallistumispalkinto innokkaille lapsille. Tapahtuman yhteydessä on myös mehutarjoilu. Elolystiviikon torstaina 3.8 klo:9.30-11.30 Huom! Sateen sattuessa tapahtuma on kirjaston sisällä.
Minivampyyrit haastavat sinut seikkailurataan!
Ideasta Bisnestä! EP tapahtumakalenteri kuvitus (1).jpg
Kiinnostaako yrittäjyys, mutta et tiedä miten lähteä liikkeelle? Onko sinulla osaamista, josta haluaisit tehdä bisnestä? Miten testata oman liikeidean kannattavuutta? Entä miten jalostaa yritysideasta toimiva yritys? Ideasta bisnestä -tilaisuudessa tarjotaan tietoa, kannustusta ja sparrausta yrityksen perustamisesta kiinnostuneille. Osallistuminen on avointa ja maksutonta kaikille yrittäjyydestä kiinnostuneille. Tilaisuus sopii erityisesti henkilöille, joilla on osaamista, orastava ajatus liikeideasta tai vain halu tietää lisää liikeidean kehittämisestä. Voit ilmoittautua mukaan sinulle sopivaan iltaan, tervetuloa! Ohjelma: Klo 17 Tilaisuuden avaus JPYP Ideaverryttely! Trendit ja muutosvoimat uusien liiketoimintamahdollisuuksien ajureina. Muuttuvan toimintaympäristön tuomat mahdollisuudet uudelle liiketoiminnalle? Vierailevia puhujia mm. vastuullisuuden, vihreän siirtymän ja digitaalisuuden teemoista. Puhujat vahvistuvat lähempänä tilaisuuksia. Yrityscase: Aircraft Service Finland Oy, Joni Mäki Mistä ja mitä sparrausapua liikeidean jalostamisen tueksi? JPYP, Liiketoimintaa uudessa normaalissa -hanke Keskustelua Klo 19 Tilaisuus päättyy Ilmoittaudu mukaan täältä Tilaisuus järjestetään yhteistyössä JPYP:n alkavien yrittäjien palveluiden ja Liiketoimintaa uudessa normaalissa -hankkeen kanssa.
Ideasta bisnestä -tilaisuudessa tarjotaan tietoa, kannustusta ja sparrausta yrityksen perustamisesta kiinnostuneille.
Hellun baari avoinna perjantaina 4.8. Klo 16-03, showtime klo 23
Hellun baarin valtaa 90-luvun säihke, kun Hausmylly duo astuu lavalle klo 23! Näitä bileitä et halua missata!
Virtaset ja etelän yllätys-pöytäteatteri!
Virtasen perhe on viettämässä lomaa Espanjassa. Perheen Kalle tutustuu siellä flamingoon, joka osaa flamingojen kieltä. Kalle sanoo flamingolle ”Tule sinäkin meille”. Tästä alkaa hassun hauska seikkailu, jossa tarvitaan isän suosikki räpylät, pinsetit ja matkalaukku, lentokone ja tietenkin auto. Lentokentälle saapuu eräs henkilö, joka saa äidin ja Kallen sydämet tykyttämään!? Viimein päästään kotiin ja mitä sitten tapahtuukaan? To 10.8. klo 9.30 ja 14.30 Pe 11.8. klo 9.30 ja 14.30 Käsikirjoitus, lavastus ja esitys Päivi Samppala Seuraa myös Jalasjärven kirjaston Facebook-sivuja, johon tulee tarvittaessa ajankohtaista asiaa. Katso myös Jalasjärven kirjaston Instagram sekä Kurikan kirjastojen kotisivut. Tapahtuma on maksuton. Tervetuloa Jalasjärven kirjaston esityksiin!
Pöytäteatteriesitykset oheisohjelmana Aukustissa!
ELOKUUN KUUKAUDEN TAITEILIJA MIRO (MIRO SCUM) LEIRIMAA
THE ARTIST OF THE MONTH IN JUNE MINNA SALONEN
Miro Leirimaa on muusikko, äänitaiteilija sekä visuaalinen taiteilija. Leirimaa käsittelee osittain tekoälyn avulla toteutetussa näyttelykokonaisuudessaan A(rtificial) R(eality) 2023 pahinta mahdollista skenariota, eli sitä, kun tekoäly muuttuu itsensä tuntevaksi entiteetiksi ja näkee ihmiskunnan turhana, omaa evoluutiotaan hidastavana esteenä, joka on poistettava yhtälöstä.
The exhibition explores the hiding places of animals and people. Animals might have a camouflage to help them to hide from predators. People could have a some kind of hiding place to catch one’s breath in the middle of busy weekdays. The works are sculpture and mixed media paintings.
Kurikan pääkirjaston SATUTUOKIO 7.12. klo 10
Satutuokioita pidetään kerran kuussa torstaisin klo 10 lastenosastolla. Satutuokio kestää n. 30min. Lukijana toimii pääsääntöisesti erikoiskirjastonhoitaja Hanna Roslöf.
Tervetuloa Kurikan pääkirjaston satutuokioon!
Kurikan pääkirjaston SATUTUOKIO 9.11. klo 10
Kurikan pääkirjaston SATUTUOKIO 12.10. klo 10
Kurikan pääkirjaston SATUTUOKIO 21.9. klo 10
Kurikan pääkirjaston SATUTUOKIO 24.8. klo 10
Haluaisitko sukeltaa Zetorin kyydissä karjan sekaan, vierailla upeasti sisustetussa vanhassa talossa, seurata päivälypsyä Ala-Fossin tilalla, tutustua museoihin tai kokeilla onnea tikkariarvontageneraattorissa? Yksi Ilmajoen suositummista kesätapahtumista tarjoaa jokaiselle jotakin! Seitsemän sillan kulttuuripyöräily kulkee Kyrönjoen ympärillä upeissa pohjalaismaisemissa. Pääset tutustumaan paikalliseen kulttuuriin, kiinnostaviin paikkoihin ja kutkuttaviin tarinoihin pyöräillen tai vaikka autolla. Päivän aikana on avoimet ovet muun muassa maatiloilla, museoissa, vanhoissa taloissa sekä matkailuyrityksissä. Lisäksi oppaat vetävät kirkkomaakierroksia ja kertovat muistomerkeillä niihin liittyvää historiaa. Voit kiertää koko 30 kilometrin lenkin tai vain osan siitä. Lähtö Nikkolan sillalta tai pysähdyspisteiltä, joissa on jaossa reittikarttoja. Pysähdyspisteet on merkattu maastoon ilmapalloilla. Lapsia varten on suunniteltu aivan oma reittikartta, jonka avulla löytyy hauskaa tekemistä sekä mielenkiintoista katsottavaa perheen pienimmille. On traktoriajelua, pomppulinnaa, keppari- ja liikennerataa, nuijasodan taisteluareenaa sekä monenmoisia eläimiä rapsuteltavaksi ja kivoja tehtäviä ratkaistavaksi. Lastenpassia täyttämällä osallistuu arvontaan. ____________________________________ AVOIMET OVET KLO 10–16 Ala-Fossin tila | Yhdellä Ilmajoen suurimmista maitotiloista pääset katsomaan turvallisesti lehmiä ja vasikoita sekä noin klo 12.15-14 tapahtuvaa päivälypsyä. Näiden lisäksi lapsille on myös muuta mukavaa puuhaa. Ilkan Partiolaiset myy makkaraa ja Valio tarjoaa pillimehut. Järjestelyissä on mukana myös MTK. | Ilmajoentie 656 Sisustusiloa | Villa Rauhala on persoonallinen, vuonna 1870 rakennettu hirsitalo, jossa suunnittelutoimisto Sisustusiloa luo asiakkailleen uusia tiloja. Rentoudu, inspiroidu ja tutustu sisustussuunnittelijan työhön ihanassa miljöössä. Lapsille löytyy mölkky, keppareita ja tramppa. | Kirkkotie 39 Elorannan vadelmatila | Tutustu mehiläisten hoitoon, maistele hunajaa ja osta kotiinviemisiä | Ilmajoentie 205 Voimavaratila Toiska | Päivän aikana voit istahtaa rauhassa nautiskelemaan Kaijan Kesäkahvilan suolaisista ja makeista herkuista. Kahvin jälkeen kannattaa käydä tutustumassa Anneli Heikkisen ainutlaatuiseen ja runsaan värikylläiseen taidenäyttelykokonaisuuteen. Sitten voi vaikkapa hiljentyä metsäpolulla metsämieli-harjoitusten parissa tai virittää aistejaan aistiaitassa. Tallin pihapiiri on avoinna ja siellä pääsee tapaamaan hevosia, aaseja, pupuja, kanoja, lampaita, kissoja ja koiria. Zetor-kyyditys vie peltomaisemiin, missä pääsee tapaamaan myös komeita highland-hiehoja. Lapsille on pihapiirissä omaa tekemistä, kuten kepparirata, trampoliini ja hiekkisleikkejä. | Palonkuja 10. Kulttuurikeskus Herrala | Liiverin toimisto | Kulttuurikeskus Herrala on paitsi vanha kansakoulu myös mitä upein rakennusperintökohde. Paikan päällä kuulet rakennuksen historiasta ja kunnostamisesta klo 12-15, sillä paikalle saapuu vanhojen rakennusten kunnostamisen rautainen ammattilainen, Esko Paloniemi. Esko toimi vastaavana työnjohtajana Herralan remontissa. Lisäksi voit keskustella Leader-tuista ja tutustua uudistettuun juhlatalorekisteriin. Tarjolla on myös jotain makeaa klo 12-14. | Könnintie 27 A Koskenkorvan Trahteeri, Koskenkorva Museo ja Könnimuseo, kahvila | Koskenkorvan kylässä, viinatehtaan juurella ja Koskenkorvan tilalla sijaitsee Koskenkorvan perheen ylläpitämä ainutlaatuinen paikka. Kaffila palvelee pikkunälkäisiä ja terassin baari janoisia koko päivän ajan. Suurempaan nälkään tarjolla on pitkään haudutettua ohrankryynipuuroa sekä keppilättyjä hillolla ja muilla tilpehööreillä. Lapsille Nuijasota-areena ja pihassa on muutenkin tilaa temmeltää. Lisäksi pihassa kesäkanat ja muita pikkuisia eläimiä. | Trahteerintie 3 Namitupa | Tiesitkö, että Ilmajoelta löytyy oma karkkitehdas, joka valmistaa ainoana Suomessa aitoja polkkakaramelleja 1800-luvulta peräisin olevalla reseptillä? Tule testaamaan tikkariarvontageneraattoria. Lisäksi herkkupehmikset tarjouksessa | Kauppatie 25 Yli-Lauroselan talomuseo ja museokahvila Korvapuusti | Kulttuuripyöräilyreitin varrelta löytyy useita kaksifooninkisia pohjalaistaloja. Niistä vieraille ovensa avaa Yli-Lauroselan talomuseo. Yli-Laurosela on yksi talonpoikaisarkkitehtuurin merkittävimmistä monumenteista. Talon erustupaan on rakennettu sympaattinen kahvila. | Museopolku 2 Yli-Lauroselan taideteltta | Yli-Lauroselan talomuseon pihalla voit piirtää tai seurata muiden taiteilua. Järjestäjinä Ilmajoen Kulttuuriyhdistys KYTÖ ja Ilmajoen Taideyhdistys. | Museopolku 2 Ilmajoen museo | Ilmajoen museo on yksi maamme vanhimmista paikallismuseoista. Laajassa kokoelmassa on noin 15 000 esinettä. Erikoisuuksiin lukeutuvat muun muassa Könnin kellomestareihin sekä Nuijasotaan ja Jaakko Ilkkaan liittyvät esineet. | Ilkantie 16 Kirkkomuseo | Kirkkomuseon kalleuksiin kuuluvat keskiaikaiset pyhimyspatsaat sekä kautta aikain ensimmäinen suomenkielinen raamattu vuodelta 1642 | Ilkantie 16 Aallon patteriston perinnetalo | Aallon patteriston perinnetalo vaalii tuoreempaa historiaa: talvi- ja jatkosotaan liittyvää arkistoa ja esineistöä | Ilkantie 16 Päiväkoti Tammikuhnala | Pihassa liikennemaailma. Rataa voi kiertää omilla polkupyörillä tai päiväkodin potkulaudoilla | Nikkolantie 12 Jaakko Ilkan koulun keittiö | Keittiön peruskorjauksen ja laajennusosan valmistumista juhlistetaan avoimin ovin. Tule tutustumaan, millaisessa keittiössä valmistetaan päivittäin yli 2 000 ruoka-annosta. | Ollilantie 3 C Etelä-Pohjanmaan opisto | Ilmajoen seurakunta on mukana tapahtumassa tänä vuonna Etelä-Pohjanmaan Opistolla, jossa vietetään Evankelisia kesäjuhlia. Kulttuuripyöräilijät ovat tervetulleita! Opiston piha-alueella voi piipahtaa seurakunnan tai ELY:n teltalla, joissa myynnissä muun muassa mehua, jäätelöä, pullaa ja räiskäleitä. | Opistontie 111 Perhetalo Aurinkoinen | MLL Ilmajoki ry:n ylläpitämä lapsiperheiden kohtaamispaikka. Avoimet ovet ja mehutarjoilu. Vaipanvaihtomahdollisuus, pelejä ja leikkejä | Lekarinpolku 4 ____________________________________ PYSÄHDYSPISTEET JOISSA OPAS PAIKALLA KLO 10–16 Ilkan monumentti | Ilkan monumentti on Ilmajoen symboli. Patsaan juuret ulottuvat kauas historiaan. Jaakko Ilkka mestattiin vuonna 1597 ja hänen ruumiinsa tuotiin silloisen Ilmajoen kirkon viereen teilattavaksi ja kansan nähtäväksi | Ilkan kenttä Santavuoren taistelun muistomerkki | Santavuoren taistelun muistomerki on kulttuuripyöräilyreitin kauimmainen piste. Nuijamiesten muistopaasi pystytettiin Piirtolankylään vuonna 1925. Paikalla käytiin 24.2.1597 Nuijasodan viimeinen taistelu, jossa kaatui tuhatkunta talonpoikaa | Kurikantie 1041 Vanha Hautausmaa | Ilmajoki sai ensimmäisen kirkkonsa katolisen ajan loppupuolella. Pieni puukappeli sijaitsi vanhan hautausmaan keskellä ja se vihittiin käyttöön vuonna 1516 | Ilkan kenttä ____________________________________ HAUTAUSMAAKIERROKSET KLO 11, 12 ja 13 Ilmajoen oppaat järjestävät 30 minuutin kierrokset Ilmajoen hautausmaalla. Lähtö kirkon tapulilta. ____________________________________ Päivää ovat organisoimassa Visit Ilmajoki ja Liiverin Kylille-hanke yhteistyössä ilmajokisten yhdistysten, yritysten sekä muiden toimijoiden kanssa. Tapahtuma on osa Euroopan kulttuuriympäristöpäiviä.
Päivän aikana on avoimet ovet muun muassa maatiloilla, museoissa, vanhoissa taloissa sekä matkailuyrityksissä.
Aikuiset 10€, lapset alle 10v. 5€, alle 3v. 0€
Karoliinan draamakierros su 30.7 klo 15 ja 18
Orisbergin kapplein kannatusyhdistys ry.
Karoliinan draamakierroksella katsojat pääsevät tunnelmoimaan 1800-luvun pieneen ruukkikylään. Kierroksella tapaat hauskoja ja mielenkiintoisia henkilöitä sekä tapaat aikaisemmasta Grand old Orisberg esityksistä tutuksi käyneet Karoliina Åbergin sekä Orisbergin ruukinpatruunan Edvard Björkenheimin. Kierros soveltuu kaiken ikäisille, jotka ovat kiinnostuneet Orisbergin ruukkimiljööstä sekä leppoisasta harrastajanäyttelijöiden luomasta kesäteatteritunnelmasta. Kierros toteutetaan lähimaastossa sekä Orisbergin kirkossa. Kierros ei ole esteetön ja katsojille ei ole istumapaikkoja. Katsojia ohjeistetaan varautumaan sään mukaisella vaatetuksella sekä tukevilla jalkineilla. Kierroksen pituus n. 1 km. Esityksen kesto n. 1h.
Näytelmällinen, koko perheelle sopiva kierros Orisbergin kauniissa ruukkimiljöössä.
Karoliinan draamakierros ke 26.7 klo 15 ja 18
Orisbergin kappelin kannatusyhdistys ry.
Karoliinan draamakierroksella katsojat pääsevät tunnelmoimaan 1800-luvun pieneen ruukkikylään. Kierroksella tapaat hauskoja ja mielenkiintoisia henkilöitä sekä tapaat aikaisemmasta Grand old Orisberg esityksistä tutuksi käyneet Karoliina Åbergin sekä Orisbergin ruukinpatruunan Edvard Björkenheimin. Kierros soveltuu kaiken ikäisille, jotka ovat kiinnostuneet Orisbergin ruukkimiljööstä sekä leppoisasta harrastajanäyttelijöiden luomasta kesäteatteritunnelmasta. Kierros toteutetaan lähimaastossa sekä Orisbergin kirkossa. Kierros ei ole esteetön ja katsojille ei ole istumapaikkoja. Katsojia ohjeistetaan varautumaan sään mukaisella vaatetuksella sekä tukevilla jalkineilla. Kierroksen pituus n. 1 km. Esityksen kesto n. 1h. Åbergintie 64, Isokyrö.